19/05/2020 | Administración LocalMunicipal
Cee
Aprobación de selo electrónico de órgano e regulación de actuacións administrativas automatizadas do Concello de Cee

ANUNCIO Esta alcaldía, con data 12 de maio de 2020, ditou a resolución nº 275/2020, relativa á aprobación do selo electrónico de órgano e a regulación de actuacións administrativas automatizadas do Concello de Cee. De acordo co disposto no artigo 45.1. a) da Lei 39/2015, de 1 de outubro, do Procedemento Administrativo Común das Administracións Públicas, faise público o contido íntegro da devandita resolución: “RESOLUCIÓN ASUNTO: APROBACIÓN DE SELO ELECTRÓNICO DE ÓRGANO E REGULACIÓN DE ACTUACIÓNS ADMINISTRATIVAS AUTOMATIZADAS DO CONCELLO DE CEE EXPEDIENTE DECRETO: 2020/G003/000306 ANTECEDENTES: O Concello de Cee dispón da sede electrónica https://sede.cee. gal, a cal permite que os cidadáns poidan obter os documentos administrativos de forma automatizada. CONSIDERACIÓNS LEGAIS E TÉCNICAS O artigo 41.1 da Lei 40/2015, do 1 de outubro, de Réxime Xurídico do Sector Público, dispón que: «Enténdese por actuación administrativa automatizada calquera acto ou actuación realizada integramente a través de medios electrónicos por parte dunha administración pública no marco dun procedemento administrativo e na cal non interveña de maneira directa un empregado público.» O apartado 2 do artigo 41 prevé que «No caso de actuación administrativa automatizada tense que establecer previamente o órgano ou órganos competentes segundo os casos, para definir as especificacións, programación, mantemento, supervisión e control de calidade, e se procede a auditoría do sistema de información e do código fonte. Así mesmo, tense que indicar o órgano responsable para os efectos de impugnación.» Así mesmo, o artigo 42 prevé que «No exercicio da competencia na actuación administrativa automatizada, cada administración pública pode determinar os supostos de utilización dos sistemas seguintes de sinatura electrónica: a) Selo electrónico de Administración pública, órgano, organismo público ou entidade de dereito público, baseado nun certificado electrónico recoñecido ou cualificado que reúna os requisitos esixidos pola lexislación de sinatura electrónica. b) Código seguro de verificación vinculado á Administración pública, órgano, organismo público ou entidade de dereito público, nos termos e condicións establecidos; permítese, en todo caso, a comprobación da integridade do documento mediante o acceso á sede electrónica correspondente.» O selo de órgano prevese no artigo 42 da Lei 40/2015, baixo a rúbrica «Sistemas de sinatura para a actuación administrativa automatizada.» A Lei 40/2015 regula a posibilidade de utilizar o selo de órgano por parte das administracións públicas na actuación administrativa automatizada. Con todo, esta aplicación non se pode utilizar de maneira indiscriminada, senón que se ten que usar dea cordo cos principios que a mesma Lei establece, e para calquera acto ou actuación realizada integramente a través de medios electrónicos por parte dunha administración pública no marco dun procedemento administrativo en que non interveña de maneira directa un empregado público. Isto é, corresponde a cada administración determinar os supostos e trámites en que o selo de órgano pode ser aplicado, aínda que esta determinación non se pode realizar de maneira indiscriminada, senón baixo unha adecuada valoración dos supostos que se poden realizar baixo unha actuación administrativa automatizada, de acordo co principio de proporcionalidade e sen que se produza unha mingua de garantías da persoa administrada. Considerando o disposto no artigo 70 bis.3 da Lei 7/1985, do 2 de abril, Reguladora das Bases de Réxime Local, e en uso das atribucións conferidas polo artigo 21.1 a) e s) da citada Lei, No uso das atribucións que me outorga a lexislación do réxime local, RESOLVO: PRIMEIRO.- Aprobar as seguintes actuacións administrativas automatizadas do Concello de Cee: - De carácter xeral: todas as actuacións e procedementos que se vaian incorporando, con carácter automatizado, á Plataforma de Tramitación Electrónica do Concello de Cee ou á súa sede electrónica ( https://sede.cee. gal ). - De carácter específico: × Expedición de certificados e de volantes de empadroamento. × Expedición automática de recibos de presentación no rexistro electrónico da Administración. × Emisión automática de copias auténticas de documentos electrónicos. SEGUNDO.- Os órganos competentes en relación coas actuacións administrativas automatizadas, en exercicio da función de fe pública administrativa, son os seguintes: × Para a definición das especificacións ou detalle do procedemento de creación e emisión do certificado: Secretaría da Corporación. × Para o deseño informático, programación e mantemento e auditoría do sistema de información e do código fonte: A Xerencia de Informática da Deputación da Coruña. × Para a supervisión e control de calidade: Secretaría da Corporación. TERCEIRO.- Crease o selo electrónico de órgano do Concello de Cee coa seguinte denominación: SELO DE ORGANO DO CONCELLO DE CEE. A responsabilidade da utilización para os efectos de impugnación corresponde ao Concello de Cee. As características do certificado e a verificación de documentos asinados con selo de órgano poderase realizar na sede electrónica do Concello de Cee. O selo electrónico de órgano do Concello de Cee poderase utilizar nos procesos de tramitación automatizada sinalados anteriormente. O órgano responsable a efectos de impugnación é a Alcaldía do Concello de Cee. CUARTO.- A tramitación automática dos procedementos realizarase do seguinte xeito: 1. Os interesados poderán iniciar a tramitación automática dos procedementos indicados no rexistro do Concello ou lugares habilitados no artigo 16 da Lei 39/2015, de 1 de outubro, de procedemento administrativo común das administracións públicas.2. Os interesados poderanse identificar e autenticar mediante documento nacional de identidade ou documento equivalente.3. A tramitación electrónica automatizada contempla a captura automática da información contida nas bases de datos corporativas do Concello.4. As aplicacións informáticas coas que se realizará a tramitación electrónica automatizada a que se refire esta resolución son, ademais de todas aquelas cuxa norma de creación así o prevexa, as seguintes: XESTIÓN DE PROCEDEMENTOS (TEDEC/SIGEM). 5. Ostentarán permisos de Selado Electrónico unicamente os empregados públicos que sexan acreditados pola Secretaría da Corporación.6. O Concello emitirá resolución automatizada que recollerá expresamente, ademais do contido establecido con carácter xeral na Lei 39/2015, de 1 de outubro, de procedemento administrativo común das administracións públicas, o seguinte: a) A súa condición de acto administrativo automatizado. b) O selo electrónico da entidade. c) O órgano que ha de considerarse responsable para os efectos de impugnación, de acordo co indicado no resolvo terceiro.7. O código electrónico de verificación permitirá verificar a autenticidade dos documentos xerados electrónica e automaticamente nos procedementos automatizados.8. Os expedientes administrativos e documentos xerados polas citadas aplicacións almacénanse nos sistemas de información municipais. As ditas aplicacións informáticas garantirán o control dos prazos, a identificación dos órganos responsables dos procedementos, así como a tramitación ordenada dos expedientes administrativos.9. As resolucións indicadas serán recorribles ante o órgano xurisdicional contencioso administrativo, previa reclamación potestativa ante a alcaldía, na forma establecida na Lei de procedemento administrativo.10. Os expedientes de tramitación automatizada arquivaranse no xestor documental TEDeC -SIGEM, asinado mediante selo electrónico do Concello.11. As copias dos documentos electrónicos terán a consideración que se establece no artigo 27 da Lei 39/2015, de 1 de outubro, de procedemento administrativo común das administracións públicas. QUINTO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se realice. SEXTO.- Esta resolución producirá efectos desde a súa publicación no Boletín Oficial da Provincia de A Coruña. Igualmente publicarase na sede electrónica do Concello de Cee para os efectos de xeral coñecemento, de acordo co artigo 45.1. a) da Lei 39/2015. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, o 12 de maio de 2020. A alcaldesa, Margarita Lamela Louzán A secretaria, Rocío Hermida Cancela [Documento asinado electrónicamente]” Cee, 13 de maio de 2020 A alcaldesa Margarita Lamela Louzán.